laion/Wikipedia-Exotic huggingface dataset:
ויקי שאול

ויקי שאול (26 בינואר 1905 – 11 בינואר 2008) הייתה יועצת חינוכית ומטפלת בתחום הנפש. נולדה ב-1905 באוּרְפָה שבטורקיה לאב רופא. עד גיל 14 לא ידעה קרוא וכתוב. מעט לפני פרוץ מלחמת העולם הראשונה היגרה עם משפחתה למוסול שבעיראק ומשם לבגדאד. בשנת 1926 נישאה ושנה לאחר מכן נולד בנה היחיד, ביל. לאחר זמן התגרשה ונישאה בשנית ליוסף (ג'ו) שאול בשנת 1932. שנה לאחר מכן עלתה לישראל. ויקי שאול החלה את עבודתה הטיפולית בתחום הטיפול הנפשי לאחר לימוד עצמי אוטודידקטי את תורתו של זיגמונד פרויד. הטכניקה הטיפולית התבססה על פירוש חלומות ועל חיזוק ה"אני" תוך החלשה של ה"אני־העליון" והתעמקות במבנים נפשיים חבויים ב"לא-מודע". לאחר זיהוי מקור הקושי התחיל תהליך של "חינוך מחדש" שהיה תהליך ארוך ומורכב ובו שימשה ויקי שאול כעוזרת ל״אני" החלש עד לשיקומו והגעת המטופל לתפקוד ראוי. ויקי שאול שימשה כמטפלת נפש בעיקר בקרב חברי התנועה הקיבוצית. בין מטופליה היה אלי בן-גל שהתייחס לשיטת הטיפול שלה: ”א. חפירה ארכיאולוגית עיוורת עד איתור המבנה החבוי; ב. גילויו והריסתו; ג. מחיקת שרידיו על ידי חינוך עצמי להשתחררות מהרגלי העבר. השיטה: חלומות ואסוציאציות חופשיות, ומשפט המפתח: 'מה זה מזכיר לך? לאן זה לוקח אותך?'" כשהרגישה שמיצתה, היתה פוסקת: 'לך לדרכך'.” (אלי בן-גל "לחיות עם השטן") ויקי שאול נפטרה בחיפה בשנת 2008, מספר ימים לפני יום הולדתה ה-103. ויקי, רון-גולן, 1992 יגאל וילפנד, לאט לאט הוא יפתח.., על המשמר, 19 בספטמבר 1975 אורי דרומי, אינטליגנציה רגשית יוצאת דופן, באתר הארץ, 22 בינואר 2008
כריך דאגווד

כריך דאגווד (באנגלית: Dagwood sandwich) הוא כריך גבוה, רב-שכבתי העשוי ממגוון בשרים, גבינות ותבלינים. הכריך קרוי על שם דאגווד באמסטד (אנ'), דמות מרכזית ברצועת הקומיקס בלונדי (אנ'), שמאויר תדיר כמכין כריכים ענקיים. לפי התסריטאי של בלונדי דין יאנג, (אנ') אביו, שיק יאנג (אנ'), החל לצייר את הכריכים הענקיים ברצועת הקומיקס ב-1936. על אף שהתוכן המדויק של כריך דאגווד המאויר של שיק יאנג נותר מעורפל, נראה שהוא מכיל כמויות וסוגים שונים וגדולים של נקניקים, גבינה פרוסה וירקות המופרדים על ידי פרוסות לחם נוספות. דג קטן שלם, ככל הנראה סרדין, גם נראה בדרך כלל. זית שנוקב בקיסם או שיפוד עץ מכתיר על פי רוב את המבנה האכיל. "כריך דאגווד" נכלל במילון העולם החדש של וובסטר (אנ'), והמונח "דאגווד" (הכוונה לכריך) נכלל במילון המורשת האמריקאית (אנ'). בשנת 1951, אנשי העסקים בוב ויילר וארט לאנג פתחו מסעדה בנושא דאגווד בטולידו (אוהיו), בתקווה להקים רשת לאומית. הם לא קיבלו רישיון לשם Dagwood ונצטוו להפסיק להשתמש בו על ידי King Features. מסעדת Dagwood Diner (המכונה "Dag-Wood") פעלה באן ארבור, מישיגן עד 1971. מגוון בשרים לארוחת צהריים עם השם דאגווד נמכרו בחנויות מכולת. במאי 1999, מסעדת דלפק בשם Blondie's נפתחה באיי ההרפתקאות של יוניברסל אורלנדו, והגישו בה כריך מסורתי בסגנון דאגווד. חנות המעדנייה והסאב של דאגווד נפתחה באינדיאנה בשנת 1985, ומשרתת מספר מקומות. בתפריט "Dagwood Supreme", נכלל רוסטביף, בשר חזיר, תרנגול הודו, פרובולונה וגבינות קולבי, חסה, עגבנייה ובצל ורוטב "דאגווד". Dagwoods Sandwichs et Salades היא רשת מזון מהיר הפועלת בקנדה. היא נוסדה בשנת 1989 במונטריאול, אך לאחר מכן התרחבה ברחבי קוויבק ואל מזרח אונטריו. רשת הסופרמרקטים הקנדית Sobeys מוכרת סנדוויץ' מבית דאגווד שנעשה בחנות, אבל זה לא נראה כמו הכריכים הרב-שכבתיים מהקומיקס ובמקום זאת דומה לכריך סאב. מסעדות רבות נוספות מתמחות כריך זה. ארוחת ערב של ג'יגס רשימה של כריכים אמריקאים רשימת כריכים כיכר סנדוויץ', סוג של אוכל למסיבה העשוי מכיכר לחם מדיה וקבצים בנושא כריך דאגווד בוויקישיתוף תערוכת בלונדי בספריית הקונגרס עם רצועה המציגה את דגווד מכין כריך "Food-loving Dagwood to lend name to real-life sandwich". Deseret News. 15 במאי 2006. נבדק ב-11 בדצמבר 2021. {{cite news}}: (עזרה) The American Heritage Dictionary of the English Language, 2000. Mary Alice Powell (27 בנובמבר 1990). "Dagwood Diner part of Toledo's restaurant history". Toledo Blade. {{cite news}}: (עזרה) Dave Wilkins (30 ביולי 1992). "Fleetwood Diner gets cooking again". Ann Arbor News. {{cite news}}: (עזרה) Hillibish, Jim (1 ביוני 2011). "Make Mine a Gagwood". The Repository. Canton, Ohio. אורכב מ-המקור ב-2011-06-06. {{cite news}}: (עזרה) "Dagwood's Sandwiches - Award-Winning Gourmet Deli & Sub Sandwiches". www.dagwoodsandwiches.com. נבדק ב-2020-06-10. "Best Sandwich in Every State and Washington DC". PEOPLE.com (באנגלית). נבדק ב-2020-06-10. "The Dagwoods Story". אורכב מ-המקור ב-5 בנובמבר 2021. נבדק ב-16 בספטמבר 2020. {{cite web}}: (עזרה) "Sobeys summer meals made easy". נבדק ב-26 בינואר 2022. {{cite web}}: (עזרה)
מהא עאמר

מהא עאמר (בערבית: مها عامر; נולדה ב-27 במרץ 1999) היא קופצת למים מצרייה, זוכת מדליית ארד באליפות העולם (דוחה 2024) ממקפצה גמישה של 1 מטר. השתתפה ב-6 אליפויות עולם (2019–2024) עאמר נולדה וגדלה בקהיר. למדה באוניברסיטת ארקנסו (2019–2017) ומשנת 2019 לומדת באוניברסיטת פלורידה. באולימפיאדת ריו דה ז'ניירו היא סיימה במקום 28 והלפני אחרון במקפצה גמישה מ-3 מטר בתוצאה של 238.55 נקודות. באליפות העולם שנערכה בבודפשט, הונגריה ביולי 2017 סיימה במקום 27 במקפצה גמישה מ-3 מטר בתוצאה של 245.40 נקודות. באליפות העולם שנערכה בקוואנגג'ו, קוריאה הדרומית ביולי 2019 סיימה במקום 28 בתחרות מקפצה גמישה מ-1 מטר בתוצאה של 206.70 נקודות, במקום 42 במקפצה גמישה מ-3 מטר בתוצאה של 217.70 נקודות ובמקום 18 והאחרון עם מוהב אישק בקפיצה סינכרונית משולבת ממקפצה גמישה מ-3 מטר 112.50 נקודות. באליפות העולם שנערכה בבודפשט בסוף יוני 2022 סיימה במקום 26 בתחרות מקפצה גמישה מ-1 מטר בתוצאה של 217.40 נקודות, במקום 18 במקפצה גמישה מ-3 מטר בתוצאה של 230.20 נקודות. באליפות העולם שנערכה בפוקואוקה, יפן ביולי 2023 סיימה במקום חמישי בתחרות מקפצה גמישה מ-1 מטר בתוצאה של 264.55 נקודות, במקום 38 במקפצה גמישה מ-3 מטר בתוצאה של 219.75 נקודות ובמקום תשיעי עם מוחמד פארוק בקפיצה סינכרונית משולבת ממקפצה גמישה מ-3 מטר 256.08 נקודות. באליפות העולם שנערכה בדוחה, קטר בפברואר 2024 זכתה במדליית ארד בתחרות מקפצה גמישה מ-1 מטר בתוצאה של 257.15 נקודות, אחרי אלישה קולוי מאוסטרליה (260.50 נקודות) וגרייס ריד מהממלכה המאוחדת (257.25 נקודות). מהא עאמר, באתר הוועד האולימפי הבין-לאומי מהא עאמר, באתר olympedia.org
יומני האפלצ'ים

יומני האפלצ'ים (באנגלית: Hillbilly Elegy) הוא סרט דרמה ביוגרפי אמריקאי משנת 2020 בבימויו של רון הווארד, עם איימי אדמס וגבריאל באסו בתפקידים הראשיים. התסריט מבוסס על ספר הזיכרונות רב המכר "יומני האפלצ'ים" : זכרונות של משפחה ותרבות במשבר" (2016) של ג'יי. די. ואנס שמתאר את דרכו הקשה במידלטון, אוהיו במשפחה של אם יחידנית מכורה לסמים וכמעט הידרדרות לפשע, עד ללימודי משפטים באוניברסיטת יל. עלילת הסרט מתוארת בפלשבקים. כמעט כל מבקרי קולנוע העניקו לסרט ביקורת שלילית. הסרט היה מועמד לפרס התסריט הגרוע ביותר, הבמאי הגרוע ביותר ושחקנית המשנה הגרועה ביותר בפרס פטל הזהב. למרות זאת, גלן קלוז הייתה מועמדת לפרס אוסקר לשחקנית המשנה הטובה ביותר ולמספר פרסים נוספים. ג'יי. די. ואנס הוא בוגר הפקולטה למשפטים באוניברסיטת יל. הוא מתכונן לראיון חשוב כדי להתקבל להתמחות יוקרתית למשפטים בוושנגטון ומקבל הודעה מאחותו לינדזי (היילי בנט) כי מצבה של האם בברלי "וב" (איימי אדמס) הידרדר. הוא נפרד מחברתו אושה (פרידה פינטו) ונוסע למידלטון, אוהיו. ואנס גדל במידלטון, אוהיו למשפחה שמקורה בג'קסון, קנטקי שבהרי האפלאצ'ים. הוריו נפרדו כשהיה ילד ואמו הייתה אחות בבית חולים והתמכרה שם למשככי כאבים אותם גנבה ממאושפזים. גם הסבתא "ממאו" (גלן קלוז) סבלה בשעתו ממכות מהסבא "פפאו" (בוב הופקינס). הסבא נפטר וממאו משגיחה על בתה. לאם יש התפרצויות זעם ופעם אחת היא מכה אותו וכשמוזעק שוטר כדי לעצור אותה הוא מגן עליה ואומר כי לא הכתה אותו. לאחר שבב מפוטרת מעבודה ומבקשת להתקבל למקום אחר היא מכריחה את ג'יי די. לתת דגימת שתן לסמים במקומה. האם מתחתנת שוב וג'יי די מתחבר עם אחיו החורג, מעשן סמים ומבצע גנבות קטנות וונדליזם. ממאו מאושפזת בגלל דלקת ריאות ולאחר שחרורה בכוחות עצמה, היא מוציאה את ג'יי די לדירתה ומגרשת את חבריו. ג'יי די מתמרד אבל לאחר שהוא מבין את מצבה הקשה של הסבתא הוא מתרכך, מקדיש ללימודים וציוניו משתפרים, חוסך כסף ללימודים אקדמאים, מתגייס לשרת בחיל הנחתים של ארצות הברית בעיראק ומתקבל ללימודי משפטים ביל במלגה של חייל משוחרר. לבסוף הכל מסתדר, האם "נקייה" מסמים וג'יי די. עובר בהצלחה את הראיון. בסוף הסרט מוקרנים סרטונים של הגיבורים האמיתיים של הסרט. "יומני האפלצ'ים", במסד הנתונים הקולנועיים IMDb (באנגלית) "יומני האפלצ'ים", באתר נטפליקס "יומני האפלצ'ים", באתר AllMovie (באנגלית) "יומני האפלצ'ים", באתר Rotten Tomatoes (באנגלית) "יומני האפלצ'ים", באתר Metacritic (באנגלית) "יומני האפלצ'ים", במסד הנתונים הקולנועיים KinoPoisk (ברוסית) קדימון ליומני האפלצ'ים, באתר יוטיוב בברלי ואנס על עצמה, באתר יוטיוב נתנאל שלומוביץ, "יומני האפלצ'ים": סרט חסר כל נשמה, באתר הארץ, 26 בנובמבר 2020
ליגת העל הפורטוגלית

ליגת העל הפורטוגלית (בפורטוגזית: Primeira Liga) היא ליגת הכדורגל המקצוענית הבכירה בפורטוגל. הליגה מנוהלת ובאחריות גוף הליגה הפורטוגלית לכדורגל מקצועני. החל מעונת 2006/2007 ישנן 16 קבוצות בליגה, במקום 18 קבוצות לפני. בסיום עונת 2013/2014 הוחלט כי מספר הקבוצות בליגה יחזור להיות 18 החל מעונת 2014/2015. בתום כל עונה, שני המועדונים המובילים מעפילים לשלב הבתים של ליגת האלופות והקבוצה במקום השלישי מעפילה לשלב ההעפלה השלישי של ליגת האלופות. כמו כן, הקבוצות שסיימו במקומות 4 ו-5, וכן זוכת הגביע הפורטוגלי, מעפילות לליגה האירופית. במקרה שבו זוכת הגביע העפילה לטורניר אירופי כתוצאה ממיקומה בטבלת הליגה, הקבוצה מהמקום ה-6 מעפילה לליגה האירופית. שלוש הקבוצות מתחתית הטבלה יורדות לליגה השנייה ומוחלפות על ידי שלוש הקבוצות הראשונות מליגת המשנה. בנפיקה ליסבון, פורטו וספורטינג ליסבון מעולם לא ירדו לליגה השנייה. הליגה הוקמה באופן נסיוני בשנת 1934, לאחר שלפני כן נעשה ניסיון בהקמת ליגה במבנה תחרות גביע. הליגה הפכה לרשמית בשנת 1938 ונקראה "אליפות הליגה הארצית" (בפורטוגזית: Campeonato Nacional da Primeira Divisão) עד 1999, לאחר מכן שינתה את שמה ל"ליגת העל הפורטוגלית" כך היא נקראת עד היום. בליגה העליונה התחרו לאורך השנים יותר מ-70 קבוצות שונות, מתוכן רק חמישה בלבד הוכתרו כאלופות הליגה, ביניהם "שלוש הגדולות" בפורטוגל: בנפיקה ליסבון (37 זכיות באליפות), פורטו (29 זכיות) וספורטינג ליסבון (20 זכיות) הן היחידות שזכו בכל התארים עד כה, בנוסף לשתי קבוצות נוספות שזכו פעם אחת בלבד: בלננסש בעונת 1945/1946 ובואבישטה בעונת 2000/2001. הליגה הגבירה את הפופולריות שלה בשנים האחרונות, כשהיא, נכון לעונת 2020, במקום ה-6 בדירוג הליגות של אופ"א באירופה. היא נכנסה בדירוג לטופ 5 הליגות המדורגות הגבוהות ביותר בעונת 2011/2012 כשהקדימה את ליג 1 הצרפתית. בנוסף היא דורגה בשנת 2011 במקום הרביעי העולמי כליגה הלאומית הרביעית בטיבה בעולם על פי ה-IFFHS. 18 הקבוצות הבאות יתחרו בליגת העל הפורטוגלית (הפרימיירה ליגה) במהלך עונת 2024/2025: קבוצה המסומנת בכתב מודגש זכתה בגביע הפורטוגלי באותה העונה והשלימה דאבל מקומי מדיה וקבצים בנושא ליגת העל הפורטוגלית בוויקישיתוף אתר האינטרנט הרשמי של ליגת העל הפורטוגלית (בפורטוגזית) ליגת העל הפורטוגלית, ברשת החברתית פייסבוק ליגת העל הפורטוגלית, ברשת החברתית אקס (טוויטר) ליגת העל הפורטוגלית, ברשת החברתית אינסטגרם ליגת העל הפורטוגלית, ברשת החברתית טיקטוק
ממאדו אמבוג'

פפה ממאדו אמבוג' (בצרפתית: Pape Mamadou Mbodj; נולד ב-12 במרץ 1993 בדקר שבסנגל) הוא כדורגלן סנגלי המשחק בעמדת הבלם בקבוצת הפועל חדרה. אמבוג' החל את הקריירה המקצוענית שלו בקבוצת דקר סקרה-קר מליגת העל הסנגלית. ב-21 באוגוסט 2014 חתם אמבוג' בהכוכב האדום בלגרד מליגת העל הסרבית, והושאל לנפרדק קרושבאץ, גם היא מליגת העל הסרבית. הוא ערך שבע הופעות ליגה במהלך תקופת ההשאלה. בתום תקופת ההשאלה חזר להכוכב האדום בלגרד, וערך שמונה הופעות ליגה במדי המועדון, בהן הבקיע שער אחד. ב-15 בינואר 2016 חתם אמבוג' בז'לגיריס וילנה מליגת העל הליטאית. הוא שיחק במועדון במשך שלוש עונות, בהן ערך 90 הופעות ליגה והבקיע שמונה שערים. ב-8 בדצמבר 2018 חתם אמבוג' בנפטצ'י באקו מליגת העל האזרית. הוא ערך 71 הופעות ליגה במדי המועדון, בהן הבקיע שבעה שערים. ב-24 בפברואר 2023 חתם אמבוג' באורדבסי שימקנט מליגת העל הקזחית. בינואר 2024 חתם בהפועל חדרה. ז'לגיריס וילנה אליפות ליטא (1): 2016 הגביע הליטאי (3): 2015/2016, 2016, 2018 הסופר קאפ הליטאי (2): 2016, 2017 נפטצ'י באקו אליפות אזרבייג'ן (1): 2020/2021 אורדבסי שימקנט אליפות קזחסטן (1): 2023 ממאדו אמבוג', באתר Transfermarkt ממאדו אמבוג', באתר Soccerway ממאדו אמבוג', באתר WorldFootball.net ממאדו אמבוג', באתר FootballDatabase.eu Мбођ добио уговор, три године у Звезди באתר Sportski žurnal, ‏ 21 באוגוסט 2014 (בסרבית) Мбођ уместо на Карабурми, завршио у Крушевцу באתר Sportski žurnal, ‏ 1 בספטמבר 2014 (בסרבית) Litva çempionu "Neftçi"də באתר הרשמי של נפטצ'י באקו, 8 בדצמבר 2018 (באזרית)
מרחבים - חברה לחנוך ותרבות

מרחבים - חברה לחנוך ותרבות (חל"צ) (או בקיצור "מרחבים") היא חברה לתועלת הציבור של התנועה הקיבוצית שהוקמה ב-1968 על ידי הקיבוץ המאוחד. מרחבים הוקמה כדי לקדם תרבות, חינוך ופעילויות נוער וקהילה לאור ערכי התנועה הקיבוצית וביניהם ציונות, הגשמה, שוויון וצדק חברתי. מטה מרחבים יושב ברמת אפעל. לפי אתר מפתח התקציב של הסדנא לידע ציבורי, מרחבים מהווה "הארגון הוותיק ביותר בתחום הפעילות החברתית בכל הארץ". בתחילת 1996 הוקמה בינה - התנועה ליהדות חברתית ומרבית פעילותה התבצעה על ידי מרחבים. ב-2021 הוחלט על שינוי המבנה הניהולי. עד 2024, פעלה מרחבים תחת מיתוג משותף עם בינ"ה והפעילה את התוכניות: מכינת בינ"ה-מרחבים, שנת שירות בינ"ה-מרחבים והמכינה החצי שנתית מסבח"ה-מרחבים. ב-2024 הוחלט על שינוי המיתוג והיפרדות בין בינ"ה למרחבים. בינואר 2024, החליטה מרחבים להקים את מכינת דרור, מכינת לציונות וצדק חברתי. המכינה צפויה להיפתח בשנת הפעילות תשפ"ה בשלוחה בגוש דן בסגנון של "קיבוץ בלב העיר". ערכיה של המכינה יישאבו מלקחי ה-7 באוקטובר ומלחמת חרבות ברזל, מערכי התנועה הקיבוצית ומהגבורה של יישובי הנגב המערבי. בשנות ה-2000 המאוחרות הוקמה במרחבים מכינת מסבח"ה - מסע בחברה הישראלית, מכינה חצי-שנתית נודדת. למכינה כ-40 חניכים על בסיס שנתי. מכינת מסבח"ה ממשיכה לפעול כמכינה נודדת וצפויה לגדול לכ-80 חניכים בשנת הפעילות תשפ"ה. מרחבים הכריזה כי פניה לפתוח עוד תוכניות חינוך ופיתוח מנהיגות במהלך שנת 2024. מרחבים מסייעת גם במימון והפעלה של הנוער הציוני, החלוץ למרחב, המקהלה הקיבוצית ועוד מספר תוכניות חינוך ותרבות. רעיון וכסף - רוח וחומר: הסיפור של קרן הקיבוץ המאוחד, יעקב זק (1999), הוצאת הקיבוץ המאוחד אתר מכינת דרור אתר מכינת מסבח"ה מרחבים - חברה לחנוך ותרבות, באתר "גיידסטאר ישראל" הסדנא לידע ציבורי, מפתח התקציב - מרחבים חברה לחנוך ותרבות (חל״צ), באתר מפתח התקציב מרחיבים בינ"ה, באתר התנועה הקיבוצית מתוך אתר מכינת דרור - https://mechinat-dror.com התנועה הקיבוצית הקימה מכינת קד"צ חדשה "דרור – מרחבים", באתר התנועה הקיבוצית מתוך אתר מסבח"ה - https://mechinat-masabaha.com
ז'מבון-חמאה

כריך ז'מבון-חמאה (שינקן-חמאה) (בצרפתית: Jambon-beurre) או לפעמים רק "פריזאי" הוא כריך המורכב מחצי באגט שבו נמרחה חמאה והונחו פרוסות של שינקן מבושל, הנקרא גם "שינקו לבן" (באיטלקית: prosciutto cotto) ולעיתים מוגש עם חמוצים. מחקר שבוצע על ידי המכון לגסטרונומיה של פריז איפשר להתחקות אחר מקורו של ז'מבון-חמאה ובמיוחד למצוא את האדם מאחורי הכריך הזה. לפיכך היה זה השף קונדיטור הידוע בשם דה קאבל שהיה הראשון שהעלה את הרעיון להניח פרוסת ז'מבון (שינקן) על באגט עם חמאה כבר ב-1867. הכריך נאכל לעיתים קרובות לארוחת בוקר, זהו האבטיפוס של הארוחה הפופולרית שפועלים צרפתים הזמינו באופן מסורתי בביסטרו לארוחת צהריים, או שהם צרכו בפיקניקים. ככזה, זוהי הארוחה הנצרכת ביותר בצרפת, המדינה היחידה שבה נתח השוק של הכריך הזה אינו יורד בהשוואה לזה של ההמבורגר. בשנת 2009, הצרפתים קנו 830 מיליון ז'נבון-חמאה בשנה, או יותר מ 2,2 מיליון ליום, המייצג 72 אחוזים מסך הצריכה הלאומית של "כריכי באגט" למיניהם, והם מכסים 64 אחוזים מסך צריכת הכריכים בצרפת. בשנת 2017, לראשונה בצרפת, מכירות ההמבורגרים עלו על אלו של ז'מבון-חמאה. הוספת צ'יפס לכריך ז'אנבון-חמאה יכולה להפוך אותו לכריך אמריקאי . תוספת של חסה טרייה יכולה להפוך אותה לכריך פריזאי. תוספת של גבינה, ירקות חיים ומיונז הופכת אותו לכריך דגובר בבלגיה דוברת הצרפתית. הוספת עגבנייה יכולה להוסיף עוד טעם. התוספת של נקניקיית פרנקפורטר הופכת אותו לכריך וורסט. הכריך מספק בסביבות 400 קלוריות בסך הכל, עבור צפיפות קלורית של 285 קלוריות ל-100 גרם, ערכים אלו משתנים בהתאם ליצרן ולמשקל הכריך. התוכן המרכיב מתחלק במיוחד כדלקמן: קלוריות : 285 קק"ל / 100 גרם כריך שומנים : 11,5/ 100 גרם כריך פחמימות : 33,7/ 100 גרם כריך חלבונים : 9,93 / 100 גרם כריך מדיה וקבצים בנושא ז'מבון-חמאה בוויקישיתוף "Les meilleurs "jambon-beurre" de Paris" (pdf). lefigaro.fr.. "En France, le jambon-beurre terrasse le hamburger". nouvelobs.com.. "Le burger détrône pour la le jambon-beurre". L'Essentiel.. "Alimentation : le jambon-beurre est-il un choix stratégique ?". francetvinfo.fr.. "Sandwich baguette, jambon, beurre". ciqual.anses.fr. Table de composition nutritionnelle des aliments Ciqual 2020..
טבח באטאק

טבח באטאק היה טבח בבולגרים בעיירה באטאק(אנ') על ידי חיילי פרשים עות'מאנים לא סדירים בשנת 1876, בתחילת מרד אפריל הבולגרי. מספר הנרצחים בטבח נע בין 1,200 ל-8,000, וההערכה הנפוצה ביותר היא 5,000 קורבנות. הטבח חסר ההבחנה של אזרחים לא לוחמים בבאטאק זעזע את הציבור הרחב במערב אירופה ונודע בעיתונות בתור "הזוועות הבולגריות" ו"פשע המאה". הנציב הבריטי וולטר ברינג, נשלח על ידי שגרירות בריטניה באיסטנבול כדי לאמת את האירועים, ותיאר את הטבח "כאולי הפשע הנתעב ביותר שהכתים את ההיסטוריה של המאה הנוכחית". האירועים בבאטאק עוררו סערה ציבורית ברחבי אירופה, גייסו אנשים פשוטים ואינטלקטואלים מפורסמים לדרוש רפורמה במודל השלטון העות'מאני של ארצות בולגריה, ובסופו של דבר הובילו להקמתה מחדש של מדינה בולגרית נפרדת ב-1878. מדיה וקבצים בנושא טבח באטאק בוויקישיתוף
פאנינו

פאנינו (באיטלקית: Panino, כלומר "לחם קטן", "לחמנייה") או פאניני (כריך) הוא כריך העשוי מלחם איטלקי (כגון צ'באטה ומיצ'טה), בדרך כלל מוגש חם לאחר צלייה או קלייה. כריך פאניני הוא במקור כריך איטלקי, אבל היום הוא התפשט לכמה מדינות. באיטליה מכינים כריך פאנינו בדרך כלל מלחמנייה או כיכר קטנה (מקבילותיהם האיטלקיות הן צ'באטה או רוזטה). הלחם נחתך לשניים, ואז מניחים סלמי, שינקן, גבינה ומורטדלה או בשרים קרים אחרים. לאחר הוצאתו מרשת הגריל, הוא מוגש בדרך כלל חם. כריך הפאנינו הקלוי, שהאיטלקים קוראים לו בשפה הרווחת קלי, מורכב משתי פרוסות לחם מחוממות בתנור כריכים, בדרך כלל ממולאות בשינקן (פרושוטו) וכמה חתיכות גבינה. במרכז איטליה ישנה גרסה פופולרית לכריך הפאנינו, בה מונחת פרוסת חזיר צלוי (פורצ'טה). הוא מוגש בפני עצמו, ללא רטבים או תוספות. המילה האיטלקית פאנינו (panino) פירושה מאפה/לחם קטן/לחמנייה. הרבים הוא פאניני. מחוץ לאיטליה משתמשים במילה panini ביחיד (בדומה למילה סלמי, המציינת גם הוא שם עצם ברבים באיטלקית). באופן כללי, משמעות המילה פאנינו היא כריך. אמנם ניתן לאתר את הופעת הפאניני בארצות הברית כבר בשנת 1956 ושמו נכתב כבר אפילו בספרי בישול של המאה ה-16, כריכים הפכו פופולריים רק בשנות ה-70 ובשנות ה-80 בסנדוויץ'-ברים הנושאים את הכינוי paninoteche. בעיקר, מסעדות אמריקאיות אופנתיות בניו יורק החלו לכלול את כריך הפניני בהיצע התפריט שלהן, שהפופולריות שלו התפשטה מאוחר יותר לערים אמריקאיות אחרות וכל מסעדה הכינה וריאציות פאניני שונות. בשנות ה-80, השם paninaro (שהיא מילת סלנג ליצרני ומוכרי פאניני) הורחב גם כשם שניתן לסגנון הצעיר שהיה אופייני לבני נוער שנפגשו במסעדות אל פאנינו של מילאנו. המטבח האיטלקי למה כריכי פאניני הפכו כל כך פופולריים? איך מכינים כריך פאניני? מדיה וקבצים בנושא פאנינו בוויקישיתוף
טבח קונסטנטינופול (1821)

הטבח בקונסטנטינופול בשנת 1821 היה טבח בקהילה היוונית של קונסטנטינופול, ביוזמת שלטונות האימפריה העות'מאנית כנקמה על פרוץ מלחמת העצמאות היוונית (1821–1830). ברגע שהידיעות הראשונות על המרד היווני הגיעו לבירה העות'מאנית, התרחשו הוצאות להורג המוניות, פוגרומים, הרס כנסיות וביזת רכוש האוכלוסייה היוונית בעיר. האירועים הגיעו לשיאם עם תלייתו של הפטריארך האקומני של קונסטנטינופול, גרגוריוס החמישי ועריפת ראשו של הדרגומן הגדול, קונסטנטינוס מורוזיס. מדיה וקבצים בנושא טבח קונסטנטינופול בוויקישיתוף ערך זה הוא קצרמר בנושא היסטוריה ובנושא יוון. אתם מוזמנים לתרום לוויקיפדיה ולהרחיב אותו.
סיינס

האם התכוונתם ל... Science – כתב עת אקדמי של האיגוד האמריקני לקידום המדע. סיינס (סרט) (Signs) - סרט שיצא לאקרנים בשנת 2002, אשר נכתב ובוים על ידי מ. נייט שאמלאן. סיאנס – העלאה באוב.
ברביקיו בסגנון ממפיס

ברביקיו בסגנון ממפיס (באנגלית: Memphis–style barbecue) הוא אחד מארבעת סגנונות הברביקיו האזוריים הפופולרים בארצות הברית, שלושת האחרים הם קרולִינה (אנ'), קנזס סיטי ברביקיו (אנ') וטקסס ברביקיו (אנ'). כמו סוגים דרומיים רבים של ברביקיו, ברביקיו בסגנון ממפיס עשוי בעיקר באמצעות בשר חזיר, בדרך כלל צלעות וכתפיים, אם כי מסעדות רבות עדיין יגישו בשר בקר ועוף. ברביקיו בסגנון ממפיס מתבשל באיטיות בתוך בור וניתן להכין צלעות "יבשות" או "רטובות". צלעות "יבשות" מכוסות בשפשוף יבש המורכב ממלח ותבלינים שונים לפני הבישול ונאכלות בדרך כלל ללא רוטב. צלעות "רטובות" מוברשות ברוטב לפני, במהלך ואחרי הבישול. ברביקיו בסגנון ממפיס הפך ידוע בזכות תחרות אליפות העולם לבישול ברביקיו הנערכת בכל חודש מאי, שנרשמה בשיאי גינס כתחרות ברביקיו החזיר הגדולה בעולם. האירוע מכוסה באופן קבוע על ידי רשתות טלוויזיה לאומיות ובינלאומיות כמו The Food Network ו-BBC ומושך אליו למעלה מ-100,000 מבקרים. רבות ממסעדות הברביקיו של ממפיס הפכו לידועות ארציות ויכולות לשלוח את המוצרים שלהן לכל מקום במדינה בן לילה בשל הקרבה של מרכז ה-פדקס ושדה התעופה הבינלאומי של ממפיס. לאחר מלחמת העולם השנייה, ברביקיו הפך למיזם מסחרי בר-קיימא בממפיס. מסעדות קטנות, המכונות "ג'וינטים", החלו להיפתח עם בור ייעודי לבישול איטי של הבשר. מקומות שכונתיים קטנים רבים באזורים בעלי הכנסה נמוכה, כמו פיין, לאונרד ו-Interstate, זכו לשם מכיוון שהם משקפים את שורשי הברביקיו של ממפיס. גם רשתות אזוריות רבות התפתחו מממפיס, ביניהןTops, Neely's, ו-Corky's. ככל שהברביקיו בסגנון ממפיס הפך לפופולרי יותר ברחבי המדינה, מסעדות כמו Corky's ו-The Rendezvous החלו לשלוח הזמנות ברביקיו בין לילה ללקוחות. ספגטי ברביקיו רשימת מנות אזוריות של ארצות הברית Guinness Book of World Records. Guinness. 1990. Donahue, Michael (2020-03-26). "Classic Dining: BBQ Sandwich at Payne's". Memphis magazine (באנגלית אמריקאית). נבדק ב-2021-03-31. "Leonard's Pit Barbecue - Home". www.leonardsbarbecue.com. נבדק ב-2021-03-31. "Interstate Barbecue | Memphis, TN". www.interstatebarbecue.com. נבדק ב-2021-03-31. "Home". Tops Bar-B-Q (באנגלית אמריקאית). נבדק ב-2021-03-31. "The Neelys Announce Their Memphis Restaurants Will Permanently Close". Grub Street (באנגלית אמריקאית). נבדק ב-2021-03-31. "Memphis Style BBQ and Ribs". www.corkysbbq.com. נבדק ב-2021-03-31. "The Rendezvous". The Rendezvous (באנגלית אמריקאית). נבדק ב-2021-03-31.
נורווגיה באירוויזיון 2023

נורווגיה השתתפה באירוויזיון 2023, שהתקיים בליברפול שבממלכה המאוחדת, עם השיר "Queen of Kings" של אלסנדרה. אלסנדרה העפילה מחצי הגמר, וסיימה במקום החמישי בגמר. זו הייתה ההשתתפות ה-61 של נורווגיה בתחרות הזמר של האירוויזיון. ערך מורחב – נורווגיה באירוויזיון קדם לאירוויזיון 2023, נורווגיה השתתפה בתחרות שישים פעמים, מאז הצטרפותה ב-1960. היא זכתה בתחרות שלוש פעמים; באירוויזיון 1985 עם השיר "La det swinge" בביצוע להקת בוביסוקס!, באירוויזיון 1995 עם "Nocturne" של סיקרט גארדן ובאירוויזיון 2009 עם השיר "Fairytale" של אלכסנדר ריבאק. אולם נורווגיה היא המדינה שהגיעה למקום האחרון יותר פעמים מכל שאר המשתתפות - 11 פעמים. בנוסף, היא סיימה את התחרות עם 0 נקודות בארבעה מתוך 11 המקרים. לאחר כינון שיטת חצאי הגמר באירוויזיון 2004 נורווגיה העפילה לגמר התחרות שתים עשרה פעמים. על פי חוקי האירוויזיון, כל המדינות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. נורווגיה שובצה למחצית הראשונה של חצי הגמר הראשון, שהתקיים ב-9 במאי 2023. לאחר שפורסמו כל השירים המתחרים באירוויזיון 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. נורווגיה שובצה ראשונה, ואחריה הופיעה מלטה. ב-9 במאי 2023 ביצעה אלסנדרה את "Queen of Kings" על בימת חצי הגמר הראשון של אירוויזיון 2023. עם הקראת התוצאות של שלב זה היא נמנתה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. נורווגיה הופיעה כמדינה ה-20, לפני גרמניה ואחרי אוקראינה. במופע הגמר, בתום הקראת הניקוד שהעניקו צוותי השופטים, דורג שירה של נורווגיה במקום השבעה עשר, עם 52 נקודות. בהצבעת הקהל הוא דורג במקום השלישי, עם 216 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים "Queen of Kings" במקום החמישי, כשבסה"כ זכה לקבל 268 נקודות. נורווגיה באירוויזיון אירוויזיון 2023 מדיה וקבצים בנושא נורווגיה באירוויזיון 2023 בוויקישיתוף